उदयपुर। शहर के मुख्य बाजारों में पार्किग की समस्या बड़े स्तर पर उभर कर सामने आ रही है। बड़े रेस्टोरेंट व दुकानदारों ने पार्किग की व्यवस्था तो नहीं की, सार्वजनिक पार्किग को अपना बना लिया। अब हालात ये हैं कि इन प्रतिष्ठानों के आगे इनके गार्ड आमजन को गाड़ी खड़ी नहीं करने देते हैं। सार्वजनिक पार्किग को निजी बताकर स्टाफ की पार्किग बताई जाती है।
आमजन को गाड़ी खड़ी करने के लिए मुख्य बाजारों में जगह तक नहीं मिल रही है। पार्किग को लेकर दुकान संचालक व आमजन में कई बार झगड़े की नौबत आ जाती है। यह समस्या गत दिनों हुई जिला स्तरीय सीएलजी बैठक में भी उठाई गई थी, लेकिन इसका अभी तक समाधान नहीं हुआ है।
व्यापार मंडल पदाधिकारी भी मानते हैं कि बापूबाजार, देहलीगेट, धानमंडी स्थित कुछ स्थानों पर सार्वजनिक पार्किग को लोगों ने निजी बना दिया है। पार्किग पर ठेले वाले को खड़ा कर दुकानदार उससे प्रतिदिन सौ रुपए वसूलते हैं। ठेलों के कारण पार्किग ब्लॉक हो जाती है और आमजन को परेशानी उठानी पड़ती है।
व्यापारियों को करेंगे जागरूक
चैम्बर ऑफ कॉमर्स के महासचिव किरण लसोड़ ने बताया कि कुछ व्यापारी उनकी दुकान के आगे आमजनता को तब तक गाड़ी खड़ी नहीं करने देते जबतक वे उनके कस्टमर न हों। व्यापारियों को समझना चाहिए कि उनकी दुकान-रेस्टोरेंट के बाहर बनी पार्किग सार्वजनिक है। व्यापारी रुपए लेकर उनकी दुकान के आगे ठेले खड़े कराना बंद कर दें, तब भी पार्किग की जगह मिल जाएगी। पुलिस और निगम को चाहिए कि ऐसे लोगों के खिलाफ कड़ी कार्रवाई करे। चैम्बर ऑफ कॉमर्स के स्तर पर हम व्यापारियों को इस संबंध में एजुकेट करने का प्रयास करेंगे।
मंडल की बैठक में देंगे चेतावनी
अश्विनी बाजार व्यापार मंडल के अध्यक्ष जयेश चम्पावत ने बताया कि सार्वजनिक पार्किग को निजी बताना गलत है। इस मुद्दे को मंडल की बैठक में रखा जाएगा और व्यापारियों को चेतावनी भी दी जाएगी। नहीं माने तो प्रशासन में शिकायत करेंगे।
चिह्न्ति कर कार्रवाई करेंगे
॥दुकानों-रेस्टोरेंट के बाहर कोई भी गाड़ी खड़ा कर सकता है। यदि कुछ लोग इसे निजी पार्किग बताकर आमजनता को गाड़ी खड़ी नहीं करने देते हैं तो चिन्हित कर इनके खिलाफ कार्रवाई होगी। आमजनता भी ऐसे व्यापारियों की जानकारी दे।
महेन्द्र सिंह, डिप्टी, ट्रैफिक पुलिस
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva